Little Fish (filem)

***Little Fish*** punika filem sandhiwara saking Australia ingkang kadamel taun 2005. Filem punika dipunsutradarani  déning Rowan Woods, dhedhasar skénario anggitanipun Jacquelin Perske. Ingkang maragani filem punika antawisipun Cate Blanchett, Sam Neill, lan Hugo Weaving. Pamundhutan gambar filem punika kacakaken wonten saindhengipun Kutha Sydney, Cabramatta lan Fairfield. Wondéné juru damel filem punika dipunayahi déning Vincent Sheehan lan Liz Watts saking Porchlight Films sesarengan kaliyan Cate Blanchett lan Dirty Films kagunganipun Andrew Upton. *Little Fish* dipunbabar sesarengan kanggé sagung pamirsa ing Australia surya 8 Sèptèmber 2005 lan panèn pangalembana saking para pamirsa, sarta juru kritik.

## Ingkang maragani 
* Cate Blanchett-Tracy Louise Heart
* Hugo Weaving-Lionel Dawson
* Sam Neill-Brad "The Jockey" Thompson
* Martin Henderson-Ray Heart
* Noni Hazlehurst-Janelle Heart
* Dustin Nguyen-Jonny Nguyen
* Joel Tobeck-Steven Moss
* Lisa McCune-Laura
* Susie Porter-Jenny Moss

## Latar wingking 
*Little Fish* panèn pangalembana saking sagung pamirsa ugi juru kritik filem. Roten Tomatos maringi katrangan bilih 89% pamirsa remen dhumateng filem punika, jumbuh kaliyan pratélanipun 27 juru kritik. Metacritic nglaporaken, filem punika nampi biji ngancik angka 77 saking 100, dhedhasar pratélanipun 9 juru kritik, mratandhani bilih filem punika estu dipunremeni. Para juru kritik kathahipun sami remen kaliyan skénario lan kaprigelanipun para juru paraga kados ngendikanipun Owen Gleiberman saking kalawarta *Entertainment Weekly*.

## Bebungah 
Filem punika mlebet tiga welas nominasi wonten Australian Film Institute Awards taun 2005, lan nampi bebungah wonten gangsal pahargyan, inggih punika Juru Paraga Priya Paling Sae (Hugo Weaving), Juru Paraga Wanita Paling Sae (Cate Blanchett), Juru Paraga Wanita Panyengkuyung Paling Sae (Noni Hazlehurst), lan Juru Besut Filem Paling Sae. Kajawi punika, ugi nampi bebungah ing Inside Film Awards, inggih punika Juru Paraga Wanita Paling Sae (Cate Blanchett) lan Juru Paraga Priya Paling Sae (Hugo Weaving).

## Musik pangiring 
Samak lagu anggitanipun Cold Chisel ingkang sesirah "Flame Trees" kaserat wongsal-wangsul, langkung saking pisan wonten filem punika, sarta musik pangiring. Salah satunggalipun ingkang dipunrekam dêning The Sacred Heart School Choir saking Cabramatta, New South Wales, Australia. Kajawi punika ugi wonten Sarah Blasko. Musik pangiring punika ugi ngandhut pakaryan asli saking Nathan Larson.
# "Flame Trees"-Sarah Blasko
# "Little Fish Theme"
# "A Place in the Sun"-Hoodoo Gurus
# "Pool Love"
# "Con Mua Ha"-Mylinh Dinh
# "Half Speed Love"
# "Something's Gotten Hold of My Heart"-Bic Runga
# "I Can't Score For You"
# "Flame Trees"-The Sacred Heart School, Cabramatta
# "Little Fish Theme" (Redux)
# "Ban Toi"-The Enterprise Band featuring Hoang Son
# "Lionel Requiem"
# "End Credits"
# " Tinh Xot Xa Thoi".... Hong Anh Singer (Le Quang)

## *Box office* 
*Little Fish* kasil ngempalaken arta $2,719,751, kados ingkang kacathet déning box office Australia.

## Ugi pirsani 
* Cinema of Australia

## Rujukan 
## Pranala njawi 
* 
* 
* Little Fish at the National Film and Sound Archive